ഗീത കോഡ

ഇന്ത്യൻ രാഷ്ട്രീയക്കാരിയും ഭാരതീയ ജനതാ പാർട്ടി അംഗവും സിംഗ്ഭൂം ലോക്സഭാ മണ്ഡലത്തിൽ നിന്നുള്ള പാർലമെന്റ് അംഗവുമാണ് ഗീത കോഡ. നേരത്തെ അവർ ജയ് ഭാരത് സാമന്ത പാർട്ടിയുമായി ബന്ധപ്പെട്ട് പ്രവ‍ർത്തിച്ചിരുന്നു. 2024 ഫെബ്രുവരി 26 ന് അവർ ഇന്ത്യൻ നാഷണൽ കോൺഗ്രസ് വിട്ട് അതേ ദിവസം തന്നെ ബിജെപിയിൽ ചേർന്നു.

 രാഷ്ട്രീയ ജീവിതം 
പശ്ചിമ സിംഗ്ഭൂം ജില്ലയിലെ ജഗന്നാഥ്പൂർ നിയോജകമണ്ഡലത്തിൽ നിന്നുള്ള എംഎൽഎയാണ് ഗീത കോഡ. ഗീത ഒരു ഹോ വംശജയാണ്. ഹോ ഒരു പട്ടികവർഗ്ഗ ഗോത്രമാണ്.[3] ജാർഖണ്ഡിലെ മുൻ മുഖ്യമന്ത്രിയായ മധു കോഡയെയാണ് അവർ വിവാഹം കഴിച്ചത്.

2017 ഫെബ്രുവരിയിൽ, ലോക്സഭാ സ്പീക്കർ സുമിത്ര മഹാജൻ കോമൺവെൽത്ത് വനിതാ പാർലമെന്റേറിയൻ സ്റ്റിയറിംഗ് കമ്മിറ്റി (ഇന്ത്യ റീജിയൻ) അംഗമായി ഗീത കോഡയെ നിയമിച്ചു."Geeta Koda becomes member of CWP steering committee". Hindustantimes.com. 20 February 2017. Retrieved 20 November 2018.

 പുരസ്കാരങ്ങളും ബഹുമതികളും 

 സാമൂഹ്യക്ഷേമ (അഭിലാഷ ജില്ലകൾ) പ്രവർത്തനങ്ങൾക്ക് 2019 ലെ ചാമ്പ്യൻസ് ഓഫ് ചേഞ്ച് അവാർഡ്. 2020 ജനുവരി 20 ന് ന്യൂഡൽഹിയിലെ വിജ്ഞാൻ ഭവനിൽവെച്ച് ശ്രീ പ്രണബ് മുഖർജി പുരസ്കാരം സമ്മാനിച്ചു.

 പരാമർശങ്ങൾ 

വർഗ്ഗം:1983-ൽ ജനിച്ചവർ
വർഗ്ഗം:ലോക്സഭയിലെ വനിതാ അംഗങ്ങൾ
വർഗ്ഗം:ആദിവാസി സ്ത്രീകൾ
വർഗ്ഗം:ജീവിച്ചിരിക്കുന്നവർ